b'\n_START_ARTICLE_\nMets\xc3\xa4 Tissue\n_START_SECTION_\nYhti\xc3\xb6rakenne\n_START_PARAGRAPH_\nMets\xc3\xa4 Tissuen p\xc3\xa4\xc3\xa4konttori sijaitsee Espoon Tapiolassa. Mets\xc3\xa4 Tissue Oyj:n toimitusjohtaja on ollut syyskuusta 2018 alkaen Esa Kaikkonen. Mets\xc3\xa4 Tissuen hallituksen puheenjohtajana toimii Mets\xc3\xa4 Groupin p\xc3\xa4\xc3\xa4johtaja Ilkka H\xc3\xa4m\xc3\xa4l\xc3\xa4. Suomalaisten mets\xc3\xa4nomistajien omistama Mets\xc3\xa4liitto Osuuskunta omistaa Mets\xc3\xa4 Tissuen kokonaan. Kaupallisesti ja toiminnallisesti Mets\xc3\xa4 Tissue on osa Mets\xc3\xa4 Groupia.\n_START_SECTION_\nTuotantolaitokset\n_START_PARAGRAPH_\nMets\xc3\xa4 Tissuella on 10 tuotantolaitosta. M\xc3\xa4nt\xc3\xa4n paperitehdas sijaitsee M\xc3\xa4ntt\xc3\xa4-Vilppulassa. Saksassa yhti\xc3\xb6ll\xc3\xa4 on nelj\xc3\xa4 tehdasta: D\xc3\xbcreniss\xc3\xa4, Kreuzaussa, Raubachissa ja Stotzheimissa. Mets\xc3\xa4 Tissuen Puolan-tehdas sijaitsee Krapkowicessa ja Slovakian-tehdas \xc5\xbdilinassa. Yhti\xc3\xb6ll\xc3\xa4 on Ruotsissa kolme tehdasta: Mariestadissa, Paulistr\xc3\xb6miss\xc3\xa4 ja Kvillsforsissa. Tehtaiden vuotuinen tuotantokapasiteetti on 620\xc2\xa0000 tonnia pehmopaperituotteita ja 50\xc2\xa0000 tonnia muuta paperia_NEWLINE_Yhti\xc3\xb6n toiminta Ven\xc3\xa4j\xc3\xa4ll\xc3\xa4 p\xc3\xa4\xc3\xa4ttyi vuonna 2015.\n_START_SECTION_\nTuotemerkit\n_START_PARAGRAPH_\nMets\xc3\xa4 Tissuen tuotemerkit ovat Lambi, Serla, Tento, Mola, Katrin ja Saga.'